
8. semester LED økonomi (og organisation) - 2026
Opgave: Investering og strategisk beslutningstagning i et optimerings- og bæredygtigt perspektiv
Case
Investeringer er afgørende for virksomheden Colocarton A/S' fremtidige vækst, dette gennem krav om bæredygtig produktion og bæredygtige emballager. Virksomheden beskæftiger sig med udvikling og fremstilling af emballager til levnedsmiddelindustrien, primært til emballering af frugt, grønsager og ferske køderstatningsprodukter. Udover en investerings direkte økonomiske rentabilitet skal der i alle virksomhedens investeringsbeslutninger også tages højde for, hvorledes eksterne faktorer som politik, miljømæssige og sociale forhold, lovgivning og teknologi spiller ind (PESTLE). Samtidig er der et stigende fokus på og krav til bæredygtighed, som gælder både B til B og B til C, og ESG (Environmental, Social & Governance) samt FN’s 17 Verdensmål.
Colocarton A/S er leverandør af emballageløsninger til hele EU og det nordamerikanske marked. Derfor skal der i denne opgave ikke blot gøres overvejelser om opfyldelse af de direkte økonomiske krav til kapitalværdi, forrentning, tilbagebetalingstid og afskrivning, men samtidig gøres overvejelser om den tredje bundlinje, hvor investeringens sociale, markedsførings- og miljømæssige påvirkninger inddrages sammen med de økonomiske beregninger samt overvejelser om, hvordan investeringens værdiforringelse vil have indflydelse (hint: Aktiver i balancen).
Det nuværende og kommende marked 
Emballageindustrien er under markant forandring. Kunder, lovgivere, miljøfokus og investorer stiller i stigende grad krav til dokumentation af bæredygtighed og gennemsigtighed i værdikæden (Porters værdikæder). I takt med, at lande både inden for og uden for EU implementerer lovgivning for at begrænse anvendelsen af engangsplast og fremme genanvendelige materialer, bliver det en strategisk nødvendighed for virksomheder som Colocarton A/S at kunne tilbyde miljøvenlige, genanvendelige og dokumenterbare emballageløsninger. Virksomhedens kunder efterspørger i højere grad ikke blot lavere priser, men produkter med et dokumenteret lavt klimaaftryk. Det har medført, at ESG og bæredygtighed, fx De 17 verdensmål, er direkte konkurrenceparametre (Porters 5 Forces).
Samtidig forventes det, at produktionsvirksomheder i stigende grad kan dokumentere deres klimabelastning gennem CO₂-regnskaber og Scope 1-3-emissioner (fx i h.h.t. Årsregnskabslovens §99). Dette stiller nye krav til investeringsbeslutninger – hvor det tidligere var nok at beregne et simpelt afkast, må man nu også inddrage livscyklusvurderinger (LCA), materialeoprindelse, energiforbrug og social påvirkning. Her kommer investeringen i en energieffektiv sprøjtestøbemaskine ind i billedet som et konkret og nødvendigt skridt i retning af at opfylde både forretningsmæssige og samfundsmæssige krav.
Et andet væsentligt aspekt er virksomhedens adgang til kapital. Mange pengeinstitutter og investorer arbejder i dag med ESG-baserede kreditvurderinger og grønne investeringsrammer, hvor virksomheder, der investerer i bæredygtig teknologi, kan opnå bedre finansieringsvilkår (måske kender du det fra elbil finansiering og billigere energilån for private). Det betyder, at Colocarton A/S vil stille sig stærkere i forhold til kreditværdighed og reducere låneomkostninger gennem ”grønne” løsninger.
Selve opgaven
Colocarton A/S er en maskiningeniør (CEO) drevet virksomhed, hvor man overvejer at investere i en ny energieffektiv plastsprøjtemaskine. Investeringen har følgende parametre:
Anskaffelsespris: 6.500.000 kr.
Bygningsmæssig og teknisk klargøring og installering: 925.000 kr.
Uddannelse af drift- og vedligeholdspersonale: 150.000 kr.
Forventet levetid: 10 år
Forventet årlig besparelse: 985.000 kr.
Kalkulationsrente: 6%
Scrapværdi, anslået ud fra nuværende markedskendskab: 1.800.000 kr.
Afskrivningsperiode: 10 år, saldometoden, 12% p.a.
Tilbagebetaling forventes i det 8. år
Sprøjtestøbemaskinen kan, udover de oliebaserede plastprodukter, anvende plasttyper udvundet af bl.a. bælgfrugter, tang og naturlig harpiks. 
Opgaver
Forklar de fire investeringskriterier og deres relevans:
Kapitalværdimetoden (hvad er datagrundlaget? Hvilke risici bør inddrages/overvejes?)
Tilbagebetalingstiden (Payback)
Intern rentefods metode
Afskrivning efter saldometoden (hvordan kan afskrivninger påvirke investeringsbeslutninger og virksomhedens økonomi? Budget/regnskaber)
Analyser eksterne faktorer ved brug af PESTLE-modellen (OT i SWOT).
Anvend Porters 5 Forces til at vurdere konkurrenceforholdene (OT i SWOT).
Beregninger som ønskes udført
Beregn kapitalværdien      K0 =-A +  NBt · (1+i)-t ≥ 0



Beregn tilbagebetalingstiden
Beregn den interne renteK0 =  NBt · (1+Ri)-n = 0


 Beregn årlige afskrivninger
                            (An = Bn-1 · r)
Bæredygtighed og strategi
Identificér to af FN’s Verdensmål som investeringen kan understøtte
Diskutér ESG-princippernes rolle i forhold til investeringscasen
Diskutér fordele og ulemper ved bæredygtig vs. billigere investering
Vurder investeringen ud fra den tredje bundlinje (People, Planet, Profit)
Konklusion og anbefaling
Bør virksomheden investere? Argumentér ud fra økonomiske og strategiske faktorer.
Hvilke risici skal man være opmærksom på? Hvordan kan disse minimeres?
Ud over de økonomiske og teknologiske overvejelser bedes i også i gruppen diskutere, hvordan en sådan investering vil påvirke virksomhedens interne organisering og kompetencebehov (er det forbundet med omkostninger nu/omkostningsreduceringer gennem investeringens løbetid). Implementering af nye teknologier stiller krav til medarbejderuddannelse, måske nye vedligeholdsstrategier, opdatering af IT-systemer og fokus på dataindsamling og behandling (Machine Learning). Overvej hvilke områder i organisationen (Porters værdikæde) der kan få betydning for investeringsbeslutningens samlede succes og langsigtede værdi.
Opgaven stiller derfor krav til, at gruppen ikke kun fokuserer på tal og beregninger, men vurderer helheden omkring investeringen: Hvordan passer den ind i virksomhedens forretningsstrategi, og hvordan kan den styrke virksomhedens position på et stadig mere bæredygtighedsorienteret marked? I må meget gerne inddrage den nuværende verdenspolitiske situation med.


Bæredygtighed, tredje bundlinje og ColocartonA/S strategiske perspektiv 
Identificér to af FN’s 17 Verdensmål, som denne investering kan understøtte. Argumentér for, hvordan investeringen kan bidrage til virksomhedens bæredygtige profil.
Diskutér, hvordan ESG-principper (Environmental, Social & Governance) kan spille en rolle i beslutningen om investeringen skal gennemføres.
Diskutér potentielle udfordringer og fordele ved at vælge en bæredygtig investering frem for en billigere, mindre miljøvenlig løsning.
Vurder investeringen i et tredje bundlinjeperspektiv – hvordan balanceres økonomiske og miljømæssige problemstillinger/hensyn?

Projektgruppens konklusion og anbefaling 
Sammenfat jeres beregninger og analyser: Bør virksomheden gennemføre investeringen? Argumentér ud fra økonomiske, strategiske og bæredygtige faktorer.
Hvilke risici bør virksomheden være opmærksom på, hvis den vælger at investere? Kom gerne med forslag til risikominimering.

Projektgruppens præsentation 
Projektgruppen skal forberede præsentation/pitch af investeringscasens resultat og anbefalinger, til dette er der afsat max. 12 minutter pr. gruppe.
Frist for færdiggørelse
               Tilgår i teams.

Rigtig god arbejdslyst

Jan Meincke
Maskiningeniør af den fineste slags
CEO
Colocarton A/S

